b"\n_START_ARTICLE_\nSobrarb\n_START_SECTION_\nGeografia\n_START_PARAGRAPH_\nLa comarca del Sobrarb est\xc3\xa0 drenada per diversos rius i els seus afluents. Els principals tenen una relaci\xc3\xb3 directa amb el Parc Nacional d'Ordesa i Mont Perdut, la Vall d'Ordesa i els Pirineus occidentals d'Arag\xc3\xb3, com, per exemple, el riu Ara, nascut al mass\xc3\xads de Vinhamala o Vinyamala. A la Vall de Pineta situada  a l'oest del Mont Perdut neix el riu Cinca, que \xc3\xa9s el riu principal de la comarca._NEWLINE_Entre la Vall de Bielsa i la Vall de Benasc de la Ribagor\xc3\xa7a est\xc3\xa0 situada la Vall de Gistau, que pertany al Sobrarb com la vall de Pineta. A la Vall de Gistau neix El Cinqueta afluent de cap\xc3\xa7alera del riu Cinca._NEWLINE_Despr\xc3\xa9s de la Vall d'Ordesa, l'accident geogr\xc3\xa0fic m\xc3\xa9s conegut del Sobrarb \xc3\xa9s el Cany\xc3\xb3 d'A\xc3\xb1isclo, una unitat geomorfol\xc3\xb2gica de gran bellesa. Aquest congost \xc3\xa9s una vall de la comarca, que des de la muntanya de les Tres Sorores (Tres Serols) discorre durant 10 quil\xc3\xb2metres fins a la desembocadura del barranc d'Aso al riu Bell\xc3\xb3s._NEWLINE_A la zona m\xc3\xa9s nord-oriental de la comarca es troba el Parc Natural de la Serra i de les Gorges de Guara, a la part oriental de la serra de Guara."